ai4bharat/Pralekha huggingface dataset:
جل شکتی وزارت
جل جیون مشن کے تحت پینے کے صاف پانی کا کنکشن
2024 تک ملک کے ہر دیہی گھر میں پینے کے قابل نل کے پانی کی فراہمی کے لیے اگست، 2019 سے ریاستوں کے ساتھ مل کر جل جیون مشن نافذ کیا جا رہا ہے۔
جل جیون مشن کے اعلان کے وقت، 3.23 کروڑ دیہی گھرانوں میں نل کے پانی کے کنکشن ہونے کی اطلاع تھی۔ اب تک، گزشتہ 35 مہینوں میں 6.70 کروڑ  گھرانوں کو نلکے کے پانی کے کنکشن فراہم کیے گئے ہیں۔ اس طرح، تین اگست 2022 تک، ملک کے 19.11 کروڑ دیہی گھرانوں میں سے، تقریباً 9.93 کروڑ  گھرانوں کو اپنے گھروں میں نل کے پانی کی فراہمی حاصل ہوئی ہےاور بقیہ 9.08 کروڑ دیہی گھرانوں کا 2024 تک احاطہ کرنے کا منصوبہ ہے۔
دیہی عوام میں 'ملکیت کا احساس' پیدا کرنے کے لیے، جل جیون مشن  کے تحت، 5 فیصد کی حد تک نقد اور/یا اشیاء اور/یا مزدوری کی شکل میں معاشرے کے تعاون کا انتظام اور شمال مشرقی اور ہمالیائی ریاستوں، جنگلات/پہاڑی علاقوں، ایس سی/ایس ٹی اکثریت والے دیہات اور باقی علاقوں میں 10فی صد گاؤں کے بنیادی ڈھانچے کی لاگت کا انتظام کیا گیا ہے۔ مزید یہ کہ، کمیونٹی کی رضامندی اور گاؤں کے کم از کم 80فی صد گھرانوں کی جانب سے پانی کی فراہمی کی اسکیم اور گرام پنچایت اور/یا اس کی ذیلی کمیٹی، یعنی گاؤں کے پانی اور صفائی کمیٹی/پانی سمیتی/صارف  گروپ کو شروع کرنے کے لیے پیشگی شرط ہے۔ غریب، کمزور، دیویانگجن یا بیوہ سے انفرادی تعاون کو مستثنیٰ قرار دیا جا سکتا ہے جس کی آمدنی کا کوئی مستقل ذریعہ نہیں ہے۔ فی خاندان کا حصہ ایک گاؤں سے دوسرے گاؤں میں مختلف ہوتا ہے اور اسکیم کے گاؤں کے بنیادی ڈھانچے کے سرمائے کی لاگت کی بنیاد پر حاصل کیا جاتا ہے۔
اس کے علاوہ، اسکیم کے کامیاب آغاز کے بعد، کمیونٹی کو گاؤں کے اندر بنیادی ڈھانچے کی لاگت کا 10فی صد ایوارڈ دیا جائے گا، جو بڑے خرابی وغیرہ کی وجہ سے کسی غیر متوقع اخراجات کو پورا کرنے کے لیے گھومنے والے یعنی ریولونگ فنڈ کے طور پر کام کرے گا۔ اس کا مقصد مسلسل پانی کی فراہمی کو یقینی بنانا۔
مزید یہ کہ، مشن کے تحت، دشوار گزار علاقوں کے لیے 30فی صد حصہ تفویض کیا گیا ہے جس میں ڈیزرٹ ڈیولپمنٹ پروگرام  اور خشک سالی کے شکار علاقے پروگرام کے تحت علاقے شامل ہیں، جبکہ فنڈ مختص کرتے ہوئے، ان علاقوں میں احاطے کو ترجیح دی جائے۔
یہ جانکاری جل شکتی کے وزیر مملکت جناب پرہلاد سنگھ پٹیل نے آج راجیہ سبھا میں ایک تحریری جواب میں دی۔
ش ح۔ ش ت۔ج
Uno-8880
(Visitor Counter : 61
قبائیلی امور کی وزارت
ہندوستان، ہمہ گیر وحدت کے احساس کو فروغ دینے کے لیے ہے:شری ارجن منڈا
قبائلی امور کے مرکزی وزیر کا کہنا ہے کہ یہ وقت ہے کہ دنیا خواتین کی ترقی سے، خواتین کی قیادت میں ترقی، کے تئیں توجہ مرکوز کرے
معاشرے کے تمام طبقات کے لیے منصفانہ اور مساوی ترقی پر زور
قبائلی امور کے مرکزی وزیر جناب ارجن منڈا نے آج کہا کہ ہندوستان کا وژن ایک عالمگیر یگانگت کے احساس کو فروغ دینا اور انسانوں پر مرکوز عالمگیریت کے ایک نئے نمونے کو تشکیل دینے کے لیے مل کر کام کرنا ہے جہاں کوئی بھی پیچھے نہیں رہے گا۔ بسوا بنگلہ کنونشن سینٹر میں مالیاتی شمولیت کے لیے عالمی شراکت داری پر جی 20 ورکنگ گروپ کے پہلے اجلاس کے مکمل اجلاس سے خطاب کرتے ہوئے، جناب منڈا نے سب کی منصفانہ اور مساوی ترقی کی ضرورت پر زور دیا۔ ریاست کے مختلف گوشوں سے 1800 سے زیادہ طلباء کے ایک اجتماع سے خطاب کرتے ہوئے، مرکزی وزیر نے ہندوستان کے وژن ’’واسودھائیو کٹمبکم‘‘ پر بات کی۔ انہوں نے کہا، ہم انسانی مرکوز عالمگیریت کے لیے کوشش کررہے ہیں، جہاں کوئی بھی پیچھے نہ رہے۔ شری منڈا نے کہا، مالی شمولیت کا عمل کرنسی کے انتظام کی راہ ہموار کرتا ہے، جو بچت کی صلاحیت کو بڑھاتا ہے، جس سے سماجی تحفظ اور معیاری زندگی کو یقینی بنایا جاتا ہے۔ انہوں نے طلباء پر زور دیا کہ وہ مناسب طریقے سے مالی خواندگی حاصل کریں، تاکہ وہ مستقبل میں کوئی دھوکہ نہ کھائیں۔ انہوں نے عالمگیریت کے تصور کے حق میں بھی بات کی، جہاں کوئی بھی پیچھے نہیں رہے گا۔
وزیر موصوف نے ہندوستان کو برطانوی ظلم و ستم کے طوق سے آزاد کرانے اور ملک کو درخشاں بنانے میں ہمارے آباؤ اجداد کی قربانیوں کو اجاگر کیا۔ انہوں نے کہا کہ جب ملک کی آزادی کے 100 سال  مکمل ہوں گے تو اس وقت کوئی بھی اختلاف نہیں ہونا چاہئے۔ جی 20 سربراہی اجلاس کی میزبانی کرتے ہوئے، انہوں نے کہا،یہ ہمارے ملک کے لیے ایک تاریخی موقع ہے، جو کہ عالمی جی ڈی پی کے تقریباً 85 فیصد کی نمائندگی کرنے والے بین الاقوامی اقتصادی تعاون کے لیے ایک اہم فورم ہے۔
اس سےقبل، جی 20 کے دیگر ممالک کے مندوبین اور مرکزی وزارت خزانہ کےاقتصادی امور کے محکمےاور ہندوستان کے ریزرو بینک کے سینئر عہدیداروں کی موجودگی میں، جی 20 ورکنگ گروپ کے اجلاس سے خطاب کرتے ہوئے، جناب منڈا نے کہا کہ ہندوستان کے پاس صارفین کو روسناش کرانے کے لیے قدیم پائیدار روایات ہیں اور اسکے نتیجے میں ماحولیات کے حوالے سے، مارکیٹوں کو، شعوری طریقوں کو اپنانے کی جانب رخ کرنے کی راہ ہموارہو گی۔ انہوں نے کہا کہ پچھلے کئی سالوں میں ہم نے اپنے کرہ ارض اور ماحول کو بہت زیادہ نقصان پہنچایا ہے۔ اس کا ہماری آب و ہوا اور ماحولیات پر منفی اثر پڑا ہے۔ ماحولیاتی تحفظ کے لیے عالمی وژن ہونا چاہیے، ورنہ ہم سب ایک ساتھ ڈوب جائیں گے۔
وزیر اعظم جناب نریندر مودی کے ویژن کا ذکر کرتے ہوئے اور خواتین کو بااختیار بنانے کے روشن پہلوؤں پر توجہ مرکوز کراتے ہوئے، جناب منڈا نے کہا کہ یہ وقت ہے کہ دنیا خواتین کی ترقی سے، خواتین کی قیادت والی ترقی کے تئیں توجہ مرکوز کرے۔
مرکزی وزیر نے لوگوں کو معاشی طور پر بااختیار بنانے کے لیے مالی شمولیت کی ضرورت پر بھی زور دیا اور اس بات کی نشاندہی کی کہ یہ ہماری ترقیاتی حکمت عملی کی بنیاد ہےاور مالی خدمات کو آخری میل تک، یعنی غریبوں میں سے غریب ترین افراد تک پہنچانا، شروع سے ہی ہندوستانی حکومت کی اہم ترجیحات میں سے ایک رہی ہے ۔
وزیراعظم کا دفتر
وزیر اعظم نے جناب اجیت جوگی کے انتقال پر تعزیت کا اظہار کیا
نئی دلّی ،29 مئی / وزیر اعظم جناب نریندر مودی نے چھتیس گڑھ کے سابق وزیر اعلیٰ جناب اجیت جوگی کے انتقال پر تعزیت کا اظہار کیا ہے ۔
وزیر اعظم نے کہا ہے کہ جناب اجیت جوگی جی عوامی خدمت کا جذبہ رکھتے تھے ۔ ان کے اس جذبے نے انہیں ایک افسر اور ایک سیاسی لیڈر کے طور پر سخت محنت کا حوصلہ دیا ۔ انہوں نے غریبوں ، خاص طور پر قبائلی برادیوں کی زندگی میں مثبت تبدیلی لانے کے لئے سخت محنت کی ۔ ان کے انتقال پر بہت افسوس ہوا ہے ۔ ان کے اہلِ خانہ سے اظہارِ تعزیت ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No.
(
وزارت دفاع
وی ایس پٹھانیا نے کوسٹ گارڈ کے ڈائرکٹر جنرل کے طور پر عہدہ سنبھالا
نئی دہلی، 31 دسمبر 2021:
ڈائرکٹر جنرل وی ایس پٹھانیا نے 31 دسمبر 2021 کو انڈین کوسٹ گارڈ کے 24ویں سربراہ کے طور پر عہدہ سنبھالا۔ وہ ویلنگٹن کے ڈفینس سرویسز اسٹاف کالج، اور نئی دہلی کے نیشنل ڈفینس کالج کے سابق طالب علم ہیں۔ فلیگ آفیسر پٹھانیا ایک باہنر ہیلی کاپٹر پائلٹ ہیں او انہوں نے مدراس یونیورسٹی سے ڈفینس اور اسٹریٹجک تعلیم میں ماسٹر ڈیگری حاصل کی ہے۔ انہوں نے امریکی کوسٹ گارڈ کے ساتھ تلاش اور بچاؤ اور بندرگاہ آپریشن میں خصوصی مہارت حاصل کی ہے۔
اپنے 36برسوں سے زائد عرصے کے شاندار کرئیر میں انہوں نے گاندھی نگر میں کمانڈر کوسٹ گارڈ خطہ ، ممبئی میں کمانڈر کوسٹ گارڈ خطہ ، ڈپٹی ڈائرکٹر جنرل ، ڈپٹی ڈائرکٹر جنرل  کوسٹ گارڈ صدر دفاتر، نئی دہلی جیسے اہم عہدوں پر رہتے ہوئے اپنی خدمات انجام دیں۔ فلیگ آفیسر نے کوسٹ گارڈ جہازوں کے تمام زمروں یعنی ساحلی گشتی بحری جہاز ’رانی جندن‘، سمندر میں گشتی بحری جہاز ’وگرہ‘ اور جدید بحری گشتی جہاز ’سارنگ‘ کی کمان بھی سنبھالی ہے۔
انہوں نے کوسٹ گارڈ ہیڈکوارٹرس نئی دہلی میں پرنسپل ڈائرکٹر ، پرنسپل ڈائرکٹر ، گوسٹ گارڈ خطہ ، کوسٹ گارڈ خطہ  صدر دفاتر میں چیف اسٹاف آفیسر  اور چیف اسٹاف آفیسر ، چنئی کوسٹ گارڈ ایئر اسٹیشن میں کمانڈنگ آفیسر، کوسٹ گارڈ صدردفاتر میں جوائنٹ ڈائرکٹر  اور چنئی میں 848 اسکواڈرون کے اسکواڈرون کمانڈر جیسے مختلف عہدوں پر اپنی خدمات انجام دیں۔
فلیگ آفیسر کو نومبر 2019 میں ایڈشنل ڈائرکٹر جنرل کے طور پر ترقی دی گئی اور انہوں نے وشاکھاپٹنم میں کوسٹ گارڈ کمانڈر  کے طور پر عہدہ سنبھالا۔ شمالی ساحل سمندر پر ان کی نگرانی کی مدت کے دوران مہمات میں اہم اضافہ دیکھا گیا، جس میں ہزاروں کروڑ کے سونے اور کئی ٹن ادویہ/نشہ آور اشیاء کی غیر قانون تجارت، آلودگی پر قابو پانے سے متعلق کاروائیاں، غیر ملکی کوسٹ گارڈ کے ساتھ مشترکہ مشق، غیر قانونی شکار کے خلاف کاروائیاں، سمندری طوفانوں/قدرتی آفات کے دوران بچاؤ آپریشن اور انسانی امداد اور ساحل سمندر پر سلامتی انتظامات کو مضبوط بنانے جیسے اہم آپریشن شامل ہیں۔
انہیں ممتاز خدمات کے لیے صدر جمہوریہ کا تٹ رَکشک میڈل، بہادری کے لیے تٹ رَکشک میڈل اور ڈائرکٹر جنرل انڈین کوسٹ گارڈ کے اعزاز سے بھی نوازا گیا۔
بہت چھوٹی، چھوٹی اور درمیانی صنعتوں کی وزارت
کھادی بھون دہلی کی ششماہی فروخت پچھلےسال کے 3.44 کروڑروپے سے تجاوز کرگئی
نئی دہلی 08 نومبر۔ ایسے حالات میں جب کہ دنیا بھر میں بازار مندی کا شکار ہیں ، کناٹ پلیس دہلی میں واقع کھادی انڈیا کے فلیگ شپ اسٹور ، جو کہ کھادی اینڈ ولیج انڈسٹریز کمیشن  سے تعلق رکھتا ہے ، نے 3.44 کروڑروپے سے زیادہ کی فروخت ریکارڈ کی ہے ۔ اپریل تا اکتوبر 2018 کے دوران اس کی فروخت 35.03 کروڑروپے کی ہوئی تھی لیکن موجودہ برس اپریل تا اکتوبر 2019 کے دوران یہ فروخت 36.47 کروڑروپے کی درج کی گئی ہے ۔ یہ بات نہایت قابل تعریف ہے کہ کھادی انڈیا کا کناٹ پلیس اسٹور میں نہ صرف اپنا وجود قائم رکھنے میں کامیا ب ہوا ہے بلکہ اس نے دس فیصدسے زیادہ کی فروخت درج کی ہے ۔اگرچہ اپریل تاستمبر کے دوران کا عرصہ کھادی سیکٹر کے لئے مندی کا دور تصور کیا جاتاہے۔ پھر بھی اس اسٹور نے بہتر کارکردگی کا ثبوت دیا ہے ۔ اسٹور کی کارکردگی پر اطمینان کا اظہار کرتے ہوئے کے وی آر سی کے چیئر مین وی کےسکسینہ نے کہا کہ’’ گزشتہ پانچ برس کے دوران وزیراعظم جناب نریندر مودی کی مسلسل اپیل اور کھادی اینڈ ولیج انڈسٹریز کمیشن  کے ذریعہ پیش کئے جارہے مختلف ڈیزائن کے سبب ایسا ممکن ہوسکا ہے ۔‘‘
صرف اتنا ہی نہیں ، دو اکتوبر 2019 کو اسٹور نے ایک ہی دن میں 1.28 کروڑروپے کی اب تک کی سب سے زیادہ فروخت درج کی ہے۔ اس طرح سے 13 اکتوبر 2018 کو 1.25 کروڑروپے کی فرخت کا پچھلا ریکارڈ ٹوٹ گیا ۔ 2014 سے قبل اس اسٹور میں ایک دن کی سب سے زیادہ فروخت 30 لاکھ روپے سے لے کر 44 لاکھ روپے کے درمیان ہوا کرتی تھی ،تاہم 2015 کے بعد سے اسٹور کی فروخت میں اضافہ ہونے کا عمل شروع ہوگیا۔دو اکتوبر 2015 کو اسٹور کی فروخت 91.42 لاکھ روپے کی درج کی گئی تھی، 22 اکتوبر 2016 کو اسٹور کی فروخت 1.16 کروڑروپے درج کی گئی تھی۔ اسی طرح 17 اکتوبر 2017 کو اسٹور کی فروخت 1.17 کروڑروپے کی درج کی گئی تھی اور سال 2018 میں اسٹور نے ایک دن کی فروخت کے معاملے میں چار مرتبہ ایک کروڑروپے سے زیادہ کی رقم کو پار کیا ۔
خردہ بکری کے علاوہ اسٹور نے ہندوستان میں گفٹ کوپن سیل میں بھی ایک تاریخ رقم کی ہے ۔کے وی آئی سی نے اگست 2016 میں گفٹ کوپن اسکیم کو متعارف کرایا تھا اور تین سال سے کم کے عرصے میں ہی اسٹور نے 89.32 کروڑروپے سے زیادہ کی مالیت کے گفٹ کوپن فروخت کردئے ۔ کھادی گفٹ کوپن کو اب تک کارپوریٹ ،عام شہریو ں اور سرکاری سیکٹر کی کمپنیوں  نے بڑے جوش وخر؎وش کے ساتھ خریدا ہے ۔ کے وی آئی سی نے مختلف قیمت کے دو لاکھ 25 ہزار 804 کوپن فروخت کئے ہیں۔ فروخت شدہ کوپن کی قیمت 100روپے ، 500روپے ،1000 روپے اور 5000 روپے ہے۔ کوپن کےبڑے خریدارو ںمیں او این جی سی ، آئی اوسی ایل ، آرای سی ، بی ای ای اور جی اے آئی ایل وغیرہ ہیں۔ دولاکھ 25 ہزار 804 کوپنوںکی فروخت کے سبب کم از کم پانچ لاکھ اضافی لوگ کھادی اسٹور میں آئے ۔
کے وی آئی سی کے چیئرمین وی کے سکسینہ نے کہا :’’ ہمارے قومی کپڑے کھادی کو روزمرہ کے طرز زندگی اور ہندوستان کے کلچر کا حصہ بن کر اس کی حالت میں غیر معمولی تغیر دیکھنا واقعی خوش آئندہے ۔ لوگ اب ماحولیات کے تئیں زیادہ حساس ہوتے جارہے ہیں اور وہ ماحولیات
کے موافق پروڈکٹس خرید رہے ہیں ۔ یہ اصل وجہ ہےجس کے سبب اعلیٰ ترین برانڈ وجود برقرار رکھنے کے لئے جدوجہد کررہے ہیں۔ کھادی مسلسل ترقی کی جانب گامزن ہے ۔‘‘
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔م ع۔ رم
U-5009
(Visitor Counter : 40
سماجی انصاف اور تفویض اختیارات کی وزارت
شمال مشرق کا پانچواں روایتی فیشن ہفتہ 2021
ایک جامع ہندوستان کی سمت میں معذور افراد کو با اختیار بنانا
سماجی انصاف اور تفویض اختیارات کی وزارت،معذور افراد کو بااختیار بنانے کا محکمہ 24اور25جولائی،2021 کو پانچویں شمال مشرقی ہندوستان کے روایتی فیشن ہفتےکا ورچوؤل انعقاد کرے گا۔
انڈیا ایٹ 75 نیشنل سیلی بریشن ‘ کے ایک جامع حصے کی سمت میں معذوروں کو بااختیار بنانے کےلئے معذور تحریک شمال مشرقی ہندوستان کا فلیگ شپ پروگرام ہے۔
بصری معذور افراد کو با اختیار بنانے کےلئے قومی ادارہ ،دہرادون شمال مشرقی ہندوستان کے فن اور کاریگروں کو فروغ دینے کےلئے شمال مشرقی ہندوستان کی معذور آبادی اور مستفدین کی مدد کےلئے این ای آئی ایف ڈبلیو 2021 کا انعقاد کررہا ہے۔
اس دو روزہ آن لائن پروگرام کا افتتاح سماجی انصاف اور تفویض اختیارات کے مرکزی وزیر ڈاکٹر ویریندر کمار،سماجی انصاف اور تفویض اختیارات کے وزیر مملکت جناب رام داس اٹھاولے ،محترمہ پرتیما بھومک ،جناب اے نارائن سوامی اور ڈی ای پی ڈبلیو ڈی سکریٹری محترمہ انجلی بھاورا کی موجودگی میں کریں گے۔
یہ پروگرام ویب کاسٹنگ اور ویب کانفرنسنگ سہولیات کے ذریعہ سے منعقد کیا جائےگا اور اس میں معذور فن کاروں ،ہنرمندی کے ماہرین ،صنعت کاروں ،کاریگروں اور دیگر افراد سمیت تین ہزار سے زیادہ آن لائن شائقین اور حصہ لینے والوں کے شامل ہونے کی امید ہے۔
ش ح ۔ا م۔رب۔
U:6927
(Visitor Counter : 85
وزارت دفاع
انڈین کوسٹ گارڈ نے ممبئی میں چھ دوست ممالک کے افسران اورملاحوں کے لئے ایک ہفتے کا میری ٹائم ریسکیو کوآرڈینیشن سینٹر آپریشنز اور سرچ اینڈ ریسکیو کورس کا انعقاد کیا
انڈین کوسٹ گارڈنے ممبئی میں21-16جنوری 2023 کے درمیان چھ دوست ممالک کے افسران اورملاحوں کے لئے ایک ہفتے کا میری ٹائم ریسکیو کوآرڈینیشن سینٹرآپریشنز اورسرچ اینڈ ریسکیو کورس کا انعقاد کیا۔ یہ کورس انڈین ٹیکنیکل اینڈ اکونامک کوآپریشن پروگرامکے تحت چھ دوست ممالک ، بنگلہ دیش، سیشلز، سری لنکا، ماریشش، میانمار اور مالدیپ کے بحری حفاظتی ایجنسیوں کے افسران اور ملاحوں کے لئے منعقد کیا گیا تھا۔ اس خصوصی تربیت میں کل 22تربیت کاروں نے حصہ لیا۔
کورس کو بہترین عالمی روایتوں کے عین مطابق تیار کیا گیا ہےاور خاص طور سے بحری تلاش اور بچاؤ ، منصوبہ سازی اور اشتراک ، عالمی بحری بحران اور حفاظتی نظام، ہوائی اور بحری ایس اے آرکے تال میل پر لیکچر، سٹیلائٹ کی مدد سے چلنے والے ایس اے آر آپریشن کے قانونی پس منظر ڈومین کا تصور کیا گیا ہے اور اس کے ساتھ ساتھ دوسرے ممالک کے درمیان بحری ایس اے آر واقعات پر مطالعہ پر بھی یہ پروگرام مرکوز تھا۔
اس تربیتی پروگرام میں انڈین نیشنل مشن کنٹرول سینٹر، انڈین اسپیس ریسرچ آرگنائزیشن، ایئرپورٹ اتھارٹی آف انڈیا، بحری معلوماتی خدمات کے لئے ہندوستانی مرکز اور آئی سی جی کے موضوعاتی ماہرین کی مدعو اِکائیوں کے ذریعے لیکچر بھی شامل تھے۔ایم آر سی سی ممبئی ، ڈائریکٹر جنرل شیپنگ کمیونکیشن سینٹر اور ایئر ٹریفک کنٹرول، ممبئی ایئرپورٹ پر تربیتی دورے اور آن جاب ٹریننگ بھی منعقد کی گئی۔کورس کا افتتاح کمانڈر کوسٹ گارڈ ریجنانسپکٹر جنرل ایم وی بادکر نے کیا۔
صحت اور خاندانی بہبود کی وزارت
عجیب و غریب بیماریوں سے دو چار مریضوں کے لئے مالی امداد
نئی دہلی ،17؍مارچ2020:صحت ا ور خاندانہ بہبود کے وزیر مملکت جناب اشونی کمار چوبے نے آج راجیہ سبھا میں ایک تحریری جواب میں بتایا کہ عجیب وغریب بیماریوں کے لئے قومی پالیسی کے ایک مسودے کو حتمی شکل دی گئی ہے اور اسے صحت اور خاندانی بہبود کی وزارت کی ویب سائٹ پر ڈال دیا گیا ہے، تاکہ ریاستوں؍مرکز کے زیر انتظام علاقوں اور عام لوگوں سمیت فریقوں کے خیالات اور رائے حاصل کی جاسکے۔
اسی دوران راشٹریہ آروگیہ ندھی کی اسکیم کے تحت مخصوص عجیب و غریب بیماریوں کے ایک جزو کو یکم جنوری 2019ء سے شامل کیاگیا ہے، تاکہ غربت کی سطح سے نیچے زندگی بسر کرنے والے کنبوں سے تعلق رکھنے والے مریضوں کو مخصوص عجیب و غریب بیماریوں کے علاج کے لئے 15 لاکھ روپے تک کی ایک بار کی مالی امداد فراہم کی جاسکے۔ جس کا استعمال سرکاری اسپتاوں میں ایک بار کے علاج کے لئے کیا جاسکے گا۔
صحت اور خاندانی بہبود کی وزارت
مرکزی وزیر صحت ڈاکٹر ہرش وردھن نے ناگالینڈ میں مون میڈیکل کالج کا سنگ بنیاد رکھا
صحت اور خاندانی بہبود کے مرکزی وزیر ڈاکٹر ہرش وردھن نے آج ناگالینڈ کے وزیر اعلیٰ جناب نیفوریو اور ناگالینڈ کے وزیر صحت جناب ایس پانگ نیووم کی موجودگی میں مون ضلع ہیڈکوارٹر میں مون میڈیکل کالج کا سنگ بنیاد رکھا۔ اس موقع پر ناگالینڈ کے لوک سبھا ممبرپارلیمنٹ ٹوک ہیو یپ تھومی بھی موجود تھے۔
اس موقع پر اظہار خیال کرتے ہوئے ڈاکٹر ہرش وردھن نے کہا کہ وزیر اعظم جناب نریندر مودی کی دور اندیش قیادت میں اعلیٰ سیاسی قیادت کے ذریعے منصوبہ طریقے سے مشرقی خطے کی مجموعی ترقی کی اسکیم بنائی گئی ہے اور اسے نافذ کیاگیا ہے۔
مرکزی وزیر نے سبھی کو جانکاری دیتے ہوئے کہا کہ فی الحال ملک میں 562 میڈیکل کالج ہیں، جن میں سے 26 سرکاری شعبے میں ہیں، جبکہ 276 نجی شعبے میں ہیں۔ دیگر 175 میڈیکل کالج بھی ترقی کے عمل سے گزررہے ہیں۔ 14-2013 میں 52 ہزار ایم بی بی ایس سیٹوں کے مقابلے اب 84 ہزار یو جی سیٹیں ہیں۔ کئی میڈیکل کمیشن بھی قائم کئے جارہے ہیں۔انہوں نے کہا کہ ملک میں تقریباً ایک لاکھ 50 ہزار صحت اور فلاحی سینٹرس بھی قائم کئے گئے ہیں۔
ریاست میں دوسرے میڈیکل کالج کا افتتاح کیے جانے پر اپنی خوشی کا اظہار کرتے ہوئے ڈاکٹر ہرش وردھن نے کہا کہ اس میڈیکل کالج کے قیام کے لئے مرکز کی اسپانسر والی اسکیم کے تیسرے مرحلے کے تحت 325 کروڑ روپے کی لاگت کی منظوری دی گئی ہے۔ اس کالج کو موجودہ ضلع، ریفرل اسپتال سے منسلک کرتے ہوئے قائم کیا جائے گا۔ اس اسکیم میں مرکز کی حصہ داری 29250 کروڑ روپے ہوگی اور اس کے 24-2023 تک پورا ہونے کی امید ہے۔ پچھڑے اور ریاست کی راجدھانی کے سب سے دور دراز کے ضلعوں میں سے ایک مون میں اس میڈیکل کالج کے قیام سے لگ بھگ 2.5 لاکھ لوگوں کو گھر کے نزدیک کفایتی سکینڈری سطح کی صحت خدمات حاصل ہوں گی۔
ڈاکٹر ہرش وردھن نے کووڈ-19 کا مقابلہ کرنے میں صحت خدمات سے جڑے رضاکاروں کی کوششوں کی بھی تعریف کی اور کہا کہ ہندوستان عالمی وبا کے خلاف لڑائی میں کئی ترقی یافتہ ملکوں سے آگے ہے۔ انہوں نے عام لوگوں کو بیمہ فراہم کرنے میں مرکزی سرکار کے آیوشمان پروگرام کی اہمیت کا ذکر کیا۔ انہوں نے کہا کہ سرکار کا ہدف ہندوستان سے 2025 تک ٹی بی کو ختم کرنا ہے اور ریاستی سرکار سے اسے یقینی بنانے کے لئے کام کرنے کی اپیل کی۔
ناگالینڈ کے وزیر اعلیٰ جناب نیفوریو نے اپنی تقریر میں کہا کہ کالج سے نہ صرف مون اور ناگالینڈ کو بلکہ پڑوسی ریاستوں آسام اور اروناچل پردیش اور یہاں تک کہ میانما میں رہنے والے لوگوں کو بھی فائدہ ہوگا۔ ریاستی سرکار کے ذریعے پی پی پی موڈ کے تحت کالج کو چلایا جائے گا۔ انہوں نے کہا کہ مون میڈیکل کالج ملک کے 75ضلعوں میں بنائے جانے والےضلع میڈیکل کالجوں میں سے ایک ہے، جہاں لوگ تاریخی اعتبار سے ترقی اور صحت خدمات سے محروم ہیں۔ اس کی وجہ ان کے لئے لوکیشنل یعنی مقام کا نہ ہونا ہے۔
اس موقع پر منعقدہ تقریب میں ناگالینڈ کے صحت کے پرنسپل سکریٹری جناب امردیپ بھاٹیا، مون کے ضلع کلکٹر جناب تھاواسیلن اور سماجی بہبود، ہوم گارڈ اور سول ڈیفنس کے مشیر جناب نوکی وانگ ناونے بھی شرکت کی۔ اس موقع پر حکومت کے سینئر افسران، سول سوسائٹی، تنظیموں کے لیڈران، سیاسی عہدیداران اور طبی برادری کے ارکان بھی موجود تھے۔
...............................................................
ش ح، ح ا، ع ر
U-1979
(Visitor Counter : 92
وزیراعظم کا دفتر
وزیر اعظم نے ایشیائی گیمزمیں مردوں کے ٹرپل جمپ مقابلے میں کانسے کاتمغہ جیتنے پر اتھیلیٹ پروین چترا کو مبارکباد دی ہے
وزیر اعظم نریندر مودی نے، ہانگزو میں ایشیائی گیمزمیں مردوں کے ٹرپل جمپ مقابلے میں کانسے کاتمغہ جیتنے پر اتھیلیٹ پروین چترا کو مبارکباد دی ہے ۔
وزیر اعظم نے ایکس پر پوسٹ کیا:
’’اتھلیٹکس میں ایک اور نمایاں کامیابی!
مردوں کے ٹرپل جمپ مقابلے میں کانسے کاتمغہ جیتنے پر @ پروین چترا کو مبارکباد!
آج کی اس غیرمعمولی کارکردگی میں ہمارے قوم کی شان میں اضافہ کیا ہے‘‘۔
وزیراعظم کا دفتر
وزیراعظم نے تری پورہ کے لوگوں کو ریاست یوم تاسیس پر مبارکباد دی
وزیراعظم جناب نریندر مودی نے تریپورہ کے عوام کو ان کی ریاست کے قیام کے دن پر مبارکباد پیش کی ہے۔
ایک ٹوئےیٹ میں وزیراعظم نے کہا:
‘‘تری پورہ کے لوگوں کو ریاست کے یوم تاسیس پر نیک خواہشات۔ گذشتہ پانچ برس تریپورہ کی ترقی کی رفتار کے تئیں قابل ذکر رہے ہیں۔ زراعت سے لے کر انڈسٹری تک، تعلیم سے لے کر صحت تک، ریاست نے بڑی تبدیلیاں دیکھی ہیں۔ امید ہے کرتا ہوں کہ آئندہ بھی یہ سلسلہ جاری رہے گا۔’’
کامرس اور صنعت کی وزارتہ
جناب پیوش گوئل کا سی آئی آئی پارٹنر شپ سربراہ کانفرنس کے وزارتی اجلاس سے خطاب، انہوں نے کہا کہ ہندوستان دوسرے ملکوں کی مدد کے موقع پر ہمیشہ اُٹھ کھڑا ہوا ہے
نئی دلی،16؍ دسمبر،ریلوے، صنعت و تجارت، صارفین کے امور، خوراک اور عوامی نظام تقسیم کے مرکزی وزیر جناب پیوش گوئل نے آج سی آئی آئی پارٹنر شپ سربراہ کانفرنس 2020 کے وزارتی اجلاس سے خطاب کیا، جس کا مرکزی خیال ‘‘ زندگی، معاش اور نمو کے لئے ساجھیداری’’ ہے۔ بھوٹان کے اقتصادی امور کے وزیر عزت مآب لیونپو لوک ناتھ شرما، مالدیپ کے اقتصادی ترقی کے وزیر عزت مآب فیاض اسماعیل، چلی کے امور خارجہ کے وزیر عزت مآب انڈریس الامنڈ، نائب وزیر خارجہ عزت مآب دِمترو سینک، برازیل کے خصوصی سکریٹری برائے ڈیبیوروکرائزیشن، انتظامیہ اور ڈیجیٹل حکمرانی، کے علاوہ وزیراقتصادیات عزت مآب سایو میریو پائیس ڈے انڈریڈ نے اس اجلاس میں حصہ لیا۔
جناب گوئل نے کہا کہ دوست ممالک کے متحد ہونے سے سبھوں کو مدد ملےگی او ر وہ نئے امکانات تلاش کر سکیں گے، ایک دوسرے کی مدد کر پائیں گے، دوستی کو فروغ دے سکیں گے اور اپنے شہریوں کو بہبود کے رُخ پر فائدہ پہنچا پائیں گے۔اجلاس میں شریک ممالک کے ساتھ قریبی اور گہرے تعلقات کا حوالہ دیتے ہوئے جناب گوئل نے کہا کہ ہندوستان ان ملکوں کے ساتھ اپنے تعلقات میں مزید وسعت اور گہرائی پیدا کرنا چاہتا ہے۔ عالمی وبائی بیماری کے دوران دنیا کو ہندوستان کی امداد کا ذکرکرتے ہوئے انہوں نے کہا کہ ہندوستان دوسرے ملکوں کی مدد کے موقع پر ہمیشہ اٹھ کھڑا ہوا ہے۔ ہندوستان نے عطیات کے ذریعہ تقریبا 50 ملکوں کو مفت دوائیں مہیا کی ہیں اور ڈیڑھ سو سے زیادہ ملکوں کو دوائیں سپلائی کی ہیں۔ جناب گوئل نے بتایا کہ کووڈ-19 کے ابتدائی دنوں میں ہندوستان میں دواؤں کی برآمدات پر پابندی لگا دی تھی تاکہ امیر ممالک ہندوستانی دواؤں کی خریداری پر اپنی اجارہ داری قائم نہ کر سکیں اور یہ دوائیں کم ترقی یافتہ ملکوں کو بھی دستیاب رہیں۔
آتم نربھر بھارت کے تعلق سے جناب گوئل نے کہا کہ خود انحصار ہندوستان ساجھیدار ملکوں کے لئے اپنے دروازے بند کرنے نہیں جا رہا ہے، بلکہ طاقتور پوزیشن کے ساتھ دنیا کے ساتھ اور بھی وسیع تر معاملات کئے جائیں گے۔ انہوں نے کہا کہ ہمیں ایک دوسرے کو بہتر پیش کش کرنی چاہئے تاکہ خوشحالی سب کے حصے میں آسکے۔
جناب گوئل نے کہا کہ ہندوستان اپنی معیشت کو مختلف النوع پابندیوں سے آزاد کرنے کی کوشش کر رہا ہے تاکہ دنیا کے دیگر حصوں سے وسیع تر سرمایہ کاری ہو سکے۔ ہم نے دفاعی، اشیا سازی، کانکنی، مالیاتی اور سرمایہ منڈی کے شعبوں کواِس رُخ پر کھول دیا ہے۔ ہم نے زرعی قوانین کو مزید سہل بنایا ہے تاکہ زرعی اشیا سازی میں وسیع تر سرمایہ کاری کی حوصلہ افزائی ہو سکے، دیہی ہندوستان میں سرمایہ کاری ہو اور ہمارے کسانوں کی آمدنی میں اضافہ کےلئے بازار کھول دیئے جائیں۔ انہوں نے مزید کہا کہ مجموعی طور پر ہم ہندوستان میں تجارت کوآسان اور زیادہ سے زیادہ پُرکشش بنانا چاہتے ہیں۔
جناب گوئل نے کہاکہ ہندوستان سرمایہ کاری، اشیا کی خریداری اور خدمات کے زبردست مواقع فراہم کرتا ہے۔ ہندوستان دوست اور ہمسایہ ملکوں کے ساتھ مل کر کام کرنا چاہتا ہے تاکہ اس کے نقش قدم عالمی طور پر مرتب ہوں۔ انہوں نے کہا کہ ہندوستان کووڈ بحران کو ایک موقع میں بدلنے کے لئے سرگرم عمل ہے اور 2025 تک 5 کھرب ڈالر کی معیشت کےنشانے کوحاصل کرنے کے تعلق سےپُراعتماد ہے اور اگلے 7 تا 10 برسوں میں اسے 10 کھرب ڈالر تک پہنچانا چاہتا ہے۔
نائب صدر جمہوریہ ہند کا سکریٹریٹ
چھواچھوت کی رسم انسانیت کی اصل دشمن ہے: نائب صدر جمہوریہ ہند
ناداروں کی امداد ہی اصل حب وطن ہے: ایم وینکیا نائیڈو
نئی دہلی،19/جنوری۔ نائب صدر جمہوریہ ہند جناب ایم وینکیا نائیڈو نے کہا ہے کہ چھواچھوت کی رسم بنی نوع انسان کی اصل دشمن ہے اور غریبوں اور کمزوروں کی مدد ہی اصل حب وطن ہے۔ جناب ایم وینکیا نائیڈو کل چنئی میں آل انڈیا تیلگو ایسوسی ایشن کی ایک یادگاری تقریب میں اظہار خیال کررہے تھے، جو ویراپانڈیا کٹابومن کی 258ویں پیدائش کی سال گرہ اور عظیم سنت گرو تیاگ راج کی 285ویں جینتی یعنی یوم پیدائش کے موقع پر منعقد کی گئی تھی۔ تمل ناڈو کے گورنر جناب بنواری لال پروہت، تمل ناڈو کے نوجوانوں کی فلاح و بہبود اور کھیل کود ترقیات کے وزیر جناب پی بالاکرشنا اور دیگر معززین بھی اس موقع پر موجود تھے۔
(نائب صدر جمہوریہ ہند نے کہا کہ ویراپانڈیا کٹا بومن مجاہدین آزادی کے اوّلین ہراول دستے سے تعلق رکھتے تھے اور انھوں نے اٹھارہویں صدی میں بڑی ہی جرأت و ہمت کے ساتھ برطانیہ سے لوہا لیا تھا۔ ان کی جرأت مندانہ جدوجہد اور ناقابل تسخیر شجاعت آج بھی ہمیں راستہ دکھاتی ہے اور ترغیب دیتی ہے۔ کٹابومن جرأت و استقلال کی مثال ہیں۔
جناب نائیڈو نے کہا کہ بھارت کے عظیم سادھو اور شاعر تیاگ راج کرناٹک موسیقی کے پیشرو تھے اور انھوں نے پچھلی صدی کے دوران ہزاروں موسیقاروں کو اپنی ذات سے ترغیب دی تھی۔ موصوف بھارتی موسیقی کی کشش اور اس کی تمام تہہ داریوں سے واقف ہونے کے ساتھ ساتھ اس پر مہارت رکھتے تھے۔ موسیقی کا ادب اور شاعری سکون عطا کرتی ہے۔ انھوں نے کہا کہ بھارت نے ہمیشہ کثرت میں وحدت کا مظاہرہ کیا ہے، اس نے گناگوں زبانوں اور مذاہب کے پرامن بقائے باہمی کی مثالیں پیش کی ہیں۔ اس نے کثرت میں وحدت کی پرورش کی ہے۔ انفرادی شناخت کو مٹائے بغیر باہمی احترام کی ثقافت کو فروغ دیا ہے اور ہم نے اقلیتوں کی لسانیات اور ثقافتی ضروریات کا ہمیشہ لحاظ رکھا ہے۔
نائب صدر جمہوریہ نے نوجوانوں کو تلقین کی ہے کہ وہ ملک میں دستیاب مواقع سے بھرپور استفادہ کریں اور روزگار کے مواقع بہم پہنچاکر ملک کی مدد کریں۔ انھوں نے کہا ہے کہ غربت، ناخواندگی، صنفی تقسیم اور تفریق، شہری – دیہی تفریق، بدعنوانی، ذات پات اور عصبیت اور فرقہ پرستی کا خاتمہ کیا جانا چاہئے۔ نائب صدر جمہوریہ ہندنے کہا کہ تبدیلی کے لئے پیشگی شرط یہ ہے کہ ہمیں اپنے راستے کی رکاوٹوں اور دقتوں کا صحیح ادراک ہو اور پھر اس پر قابو پانے کے لئے اہلیت بہم پہنچائی جائے۔ ہم بھارت کو بدلنے کے عہد میں ہیں، یہ وہی موضوع ہے جو ہمیں کارکردگی، نمو اور خوش حالی کے اعلیٰ معیارات حاصل کرنے کے لئے مہمیز کرتا ہے۔
(م ن ۔ م ر(

U-383
وزارت اطلاعات ونشریات
یوگا سب سے سستی دوا ہے - مرکزی وزیر مملکت ڈاکٹر ایل مروگن
یوگا سب سے سستی دوا ہے اور اس سے ہمیں ہائی بلڈ پریشر اور ذیابیطس جیسی بیماریوں سے بچنے میں مدد ملے گی، جو کہ ہماری بیٹھے رہنے والی طرز زندگی میں تبدیلیوں کی وجہ سے پیدا ہوتی ہیں، ماہی پروری اور ڈیری ترقی اور اطلاعات و نشریات کے مرکزی وزیر مملکت ڈاکٹر ایل مروگن نے کہا۔ وہ پڈوچیری میں 8ویں عالمی یوم یوگا 2022 کے موقع پر شرکاء سے خطاب کر رہے تھے۔
انھوں نے زور دے کر کہا کہ وزیر اعظم جناب نریندر مودی کی عظیم کوششوں سے اقوام متحدہ نے 21 جون کو یوگا کا عالمی دن قرار دیا ہے۔ اس کے ساتھ وزیر اعظم نے دنیا سے ہمارے ملک میں ابھرنے والے اس شاندار فن کا جشن منوایا ہے۔
آج کی مشینی زندگی میں، یوگا توجہ مرکوز رکھنے میں ہماری مدد کرے گا۔ انھوں نے مزید کہا کہ یہ ایک ورزش اور دوا کے طور پر کام کرتا ہے اور ہمیں پر امن زندگی حاصل کرنے میں مدد کرتا ہے۔ وزیر نے ہر ایک کو تاکید کی کہ وہ یوگا کو روز مرہ کی زندگی کے معمولات کے حصے کے طور پر شامل کریں۔
تقریب کے دوران وزیر موصوف نے پڈوچیری کے لیفٹیننٹ گورنر ڈاکٹر تاملیسائی سندر راجن کے ساتھ یوگا کیا، اس تقریب میں سینیئر سرکاری افسران نے بھی شرکت کی۔ تقریباً 3500 لوگوں نے وزیر موصوف کے ساتھ یوگا کیا۔